86 Junta de Ciències Naturals de Barcelona 



d'interès, que tot seguí una marxa bastant més ràpida de la 

 prevista. 



Pel mes de setembre publicàvem el primer Anuari de la 

 Junta amb la col•laboració dels nostres agregats, i les consi- 

 deracions que respecte les col•leccions dels Museus allà fèiem 

 quedaren ben aviat fora de lloc. La ràpida volada i increment 

 que prengueren algunes seccions, entre elles la botànica i l'En- 

 tomològica, així com la Biblioteca, obligaren a la Junta a pendre 

 disposicions especials ampliant l'organització. I s'instal•laren els 

 laboratoris del Museu per a les seccions esmentades. 



Mes, senyors, l'esforç particular fins allavors obtingut no 

 era ja suficient; la Junta tingué d'ocupar-se de l'organització 

 del seu personal, convocant a aquest a un primer concurs per 

 a proveïr cinc places d'auxiliars tècnics, concurs del que re- 

 sultaren elegits els Srs. Aguilar- Amat, Font Quer, Pardillo, 

 Sagarra i Sanmiguel, que, amb la col•laboració del Vocal de la 

 Junta Director dels serveis botànics Dr. Caballero, la del Di- 

 rector del Museu D. Artur Bofill i l'activa dels agregats Sal- 

 vador i Joaquim Maluquer, constitueixen el fonament de l'obra 

 que celebrem avui i inaugurarem demà. 



Tota obra cultural amb entusiasme empresa es caracteritza 

 per una força d'atracció irresistible que es deixa sentir fins 

 de ben lluny; així la nostra, sense donar-nos-en compte i molt 

 abans que haguéssim pogut somniar-ho, era ja observada pels 

 naturalistes de fora. I no tardaren en venir a col•laborar- hi 

 amb sos consells i recol•leccions. Entre ells no puc menys de 

 fer aquí esment de M. Emile Racovitza, del Laboratori 

 de Banyuls; del Dr. Haas, del Senckenbergischen Museum de 

 Frankfort; del Frère Sennen, dels Maristes francesos, Mr. O- 

 Ch. Rosset; Dr. Weiss, entre els estrangers; i D. Carles Pau, 



